આરબ દેશ દુબઈના વર્લ્ડ ટ્રેડ સેન્ટરમાં ૧૦,૦૦૦ મુસ્લિમ મહિલાઓ અને લગભગ ૩૦,૦૦૦ વિવિધ સંપ્રદાયના લોકો સાથે યોગ કરાવ્યા બાદ ફરિદાબાદમાં ચાલી રહેલા યોગ મહોત્સવમાં પરત આવેલા બાબા રામદેવે ધર્મ નિરપેક્ષ યોગ મંત્ર આપ્યો છે. તેમણે જણાવ્યું છે કે જે લોકો યોગ કરતી વખતે ૐ બોલવા ઈચ્છતા ન હોય તો તેઓ આમીન બોલી શકે છે. આંતરરાષ્ટ્રીય યોગ દિને દેશના પ્રત્યેક નાગરિકને યોગ કરવાનું આહ્વાન કરતા બાબા રામદેવે જણાવ્યું હતું કે અન્ય ધર્મોના લોકોને યોગ કરતી વખતે પોતાના ધાર્મિક પ્રતીકોનું ઉચ્ચારણ કરવાની છૂટ છે. આમીન હિબ્રુ ભાષાનો શબ્દ છે તેનો ઉપયોગ યહૂદી, ખ્રિસ્તી અને ઈસ્લામના તમામ ધાર્મિક ગ્રંથોમાં કરવામાં આવે છે.